als_Latn dik_Latn sag_Latn
Temat Kryesore
- Në total janë rreth 90 mijë kontrata deb itore dhe një bo rxh prej 14 miliardë lekësh
- Afro 85 mijë kontrata janë të subjekteve që furnizohen në linjën Tension i Ulët
- Nga 2 marsi u lidhën 150 kontrata
Operatori i Shpërndarjes së Energjisë Elektrike (OSHEE) njoftoi dje se ka nisur procesin e lidhjes së aktmarrëveshjeve me bizneset debitore, për shlyerjen e detyrimeve me këste. Sipas zyrës së shtypit të OSHEE-së, këstet dhe afatet ndryshojnë në varësi të linjës së tensionit që biznesi është lidhur, duke nisur nga tensioni i mesëm, 35 kv, deri te tensioni i ulët, 04 kv. OSHEE bëri të ditur se deri dje nuk ka patur një skemë të tillë lehtësuese për biznesin, prandaj OSHEE beson se pagesat me këste të detyrimeve është një marrëdhënie e re që kompania vendos me klientin privat. Në total janë rreth 90 mijë kontrata debitore ndaj OSHEE nga subjekte private, me vlerë rreth 14 miliardë lekë, ku afro 85 mijë kontrata janë të subjekteve që furnizohen në linjën Tension i Ulët. Deri tani, kur nisi procesi më 2 mars, bizneset kanë lidhur marrëveshje të pagesës me këste në OSHEE për 150 kontrata.
Kategoritë
Bizneset që furnizohen në tension të mesëm 35kv – 6 kv. Këto janë biznese të sektorit industri dhe detyrimin duhet ta paguajnë deri me 6 këste të barabarta. Ky proces duhet të mbyllet brenda datës 31 dhjetor 2015. Kujtojmë se me ligjin e ri që pritet të miratohet në Kuvend, kjo kategori biznesi nuk do të furnizohet nga OSHEE pas kësaj date (parimi i liberalizimit të tregut për klientët e kualifikuar). Bizneset që furnizohen në tension të mesëm 20/10/6 kv. Këto janë biznese të mëdha, (kryesisht si atë që ndodhen përreth autostradës Tiranë-Durrës). Këstet e pagesës së detyrimeve janë deri në 12 muaj (këst për muaj në shuma të barabarta). Bizneseve u jepet afat t’i likujdojnë me këste detyrimet, brenda periudhës, të ndarë, si: Bizneset që furnizohen në linjat 20/10 kv brenda 31 dhjetor 2016; Bizneset që furnizohen në linjat 6 kv brenda datës 31 dhjetor 2017. Bizneset që furnizohen në tension të ulët.
Janë kategoria e bizneseve të tjera, shërbim dhe prodhim, me 12 këste Objektet e kultit, me 12 këste. Serat dhe Pompa Uji Vaditëse, me 24 këste. OSHEE tha se per të përballuar fluksin në sportele ka lidhur kontrata me operatorë të tjerë për shërbimin e pagesës së faturave. aktualisht, pagesat më këste të biznseve mund të bëhen si në sportelet e OSHEE, ashtu edhe në pikat e transfertave të parave, bankat apo në postë. Pra, përveç pagesës normale të faturës së dritave, subjektet mund t’i drejtohen edhe pikave të tjera alternative, të cilat priten të zgjerohen. Në fillim të dhjetorit 2014 qeveria nisi aksionin e faljes së detyrimeve të energjisë, kush paguante, duke përfituar ulje të kamatëvonesës në masën 80 për qind. Të gjithë konsumatorët kishin një mundësi të re deri në 28 shkurt duke paguar borxhin e plotë, por duke përfituar 80 për qind të shumës së kamatëvonesave. Ky afat u shty pak ditë më parë, deri në fund të muajit mars, për shkak të radhëve të gjata në sportelet e OSHEE-së.
Dokumentet që duhen paraqitur
Më qëllim që të përftohet nga skema e mësipërme subjektet duhet të paraqesin pranë sportelit: Personat fizikë Në rast së nuk paraqitet mbajtësi i kontratës, duhet autorizim me shkrim për hyrjen në AKM (aktmarrëveshje) Kartë ID e Mbajtësit të Kontratës Kartë ID e personit të Autorizuar Ekstraktin e QKR që vërteton llojin e aktivitetit sa më lart Kopje e kontratës së pikes së lidhjes për vërtetimin e mënyrës së lidhjes Shoqëritë me kapital (sh.p.k dhe sh.a) Autorizimn nga aksioneri i vetëm ose administratori i Shoqërisë për hyrjen në AKM Karta ID e aksionerit ose Administratorit sipas Autorizimit Karta ID e personit që do të lidhë AKM Ekstrakti i QKR që që verteton llojin e aktivitetit sipas produkteve këtu më lart Printout në System Blling i llojit të Biznesit (kodi i Tarifës) Kopje e kontrates së pikës së lidhjes për vërtetimin e mënyrës së lidhje.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn ltz_Latn als_Latn als_Latn als_Latn als_Latn als_Latn als_Latn